सांसद के हाथों प्रतिभावान विद्यार्थियों को मिले लैपटॉप
भास्कर संवाददाता | कुचामन सिटी
राजकीयजवाहर उच्च माध्यमिक विद्यालय में गुरुवार को लैपटॉप वितरण समारोह आयोजित हुआ। इस मौके पर मुख्य अतिथि के रूप में सांसद सीआर चौधरी ने कहा कि वर्तमान समय में शिक्षा के क्षेत्र में प्रतिस्पर्धा बढ़ गई है।
उन्होंने विद्यार्थियों से कहा कि स्वस्थ प्रतिस्पर्धा का परिचय देते हुए उत्तरोत्तर प्रगति के पथ पर अग्रसर होते रहें। पढ़ाई के दौरान एक लक्ष्य का निर्धारण करें, ताकि उस लक्ष्य को प्राप्त किया जा सके। सांसद ने अपने संबोधन में कहा कि कुचामन में शिक्षा के प्रति माहौल बन गया है। यह यहां के विकास के लिए एक सुखद संकेत है। अध्यक्षता विधायक विजयसिंह चौधरी ने की। विशिष्ट अतिथि के रूप में पालिकाध्यक्ष हरीश कुमावत मौजूद थे। इस अवसर पर कुविस अध्यक्ष ओमप्रकाश काबरा, गोविन्दराम शेषमा, सोहनलाल सुण्डा, मृदुला कोठारी, राजेन्द्रसिंह, बृजमोहन शर्मा, रफीक अहमद उपस्थित रहे। मंच संचालन प्रद्युम्न शर्मा ने किया। नोडल अधिकारी रामेश्वरलाल एवं बीईईओ दिनेशसिंह ने कुचामन नावां ब्लॉक के प्रतिभावान विद्यार्थियों को लैपटॉप वितरित करवाए।
समारोह के दौरान सांसद सीआर चौधरी ने स्कूल की मांग पर यहां नई कम्प्यूटर लेब स्थापित करवाने की घोषणा की। उन्होंने कहा कि रमसा के माध्यम से नई लेब के कक्ष का निर्माण करा दिया जाएगा। जिसमें सांसद निधि से 5 लाख रुपए की लागत से कम्प्यूटर मशीनरी स्थापित की जाएगी।
कुचामन सिटी. लैपटॉप मिलने के बाद खुशी से झूमती छात्राएं।
hin_Deva kas_Deva hin_Deva hin_Deva hin_Deva awa_Deva